Om Radforsk

Radforsk har hatt en betydelig innflytelse på kreftforskning og -behandling i Norge. Siden etableringen i 1987 har vi fokusert på kommersialisering av kreftforskning, for å bidra til bedre behandling for hver enkelt kreftpasient.

Med et mål om å utvikle bedre kreftbehandling, investerer vi i infrastruktur gjennom Radforsk Innovation og i selskaper gjennom Radforsk Invest, og knytter næringsliv sammen med forskningsmiljøer. Våre investeringer og innovasjonsfremmende tiltak har resultert i flere børsnoteringer og betydelig vekst i selskaper innen kreftbehandling og produkter på verdensmarkedet.

Radforsk har til dags dato bidratt med over 237 millioner kroner fra vårt overskudd til forskning og strategiske prosjekter ved Oslo universitetssykehus.

Radforsk Invests rolle går langt utover tradisjonell finansiering når vi jobber med å utvikle våre porteføljeselskaper. Vi er både investorer, gründere og selskapsutviklere. Banebrytende ny kreftbehandling tar tid å utvikle, og med vår evergreenmodell er vi langsiktige. Vi bidrar strategisk og operasjonelt både før, under og etter etableringen av selskaper. Radforsk Invest har en global tilnærming til våre investeringer.

Radforsk Innovations rolle inkluderer bygging av økosystemer og infrastruktur som Oslo Cancer Cluster, Oslo Cancer Cluster Inkubator og Oslo Cancer Cluster Innovasjonspark, som fremmer innovasjon og forskning i kreftbehandling.

Pasientperspektivet er kjerne i Radforsks filosofi. Vi arbeider for å bringe ny kreftbehandling fra laboratoriet til markedet, og til slutt til pasientene. Dette pasientfokuset speiles i vår støtte til utviklingen av behandlinger og teknologier som adresserer udekkede medisinske behov.

[www.radforsk.no](http://www.radforsk.no)